પાકિસ્તાથી ઘૂસેલા આતંકીઓને ઝડપી લેવા માટે સુરક્ષા અધિકારીઓ તમામ કોશિશ કરી રહ્યા છે. વિવિધ પ્રકારના મેસેજોને લઇને સુરક્ષા એજન્સીઓ તપાસ માટે દોડી જાય છે બે દિવસ પહેલાં કચ્છમાં બ્લેક કલરની સ્કોર્પિયો કાર દેખાવાના મેસેજ મળ્યા હાતા. આ સિવાય મુબઇથી અમદાવાદ આવતી ટ્રેનમાં 10 શકમંદ યુવાનો હોવાની માહિતી મળતાં અમદાવાદ ક્રાઇમ બ્રાંચ સહિત તમામ શહેરની પોલીસ હરકતમાં આવી ગઇ હતી. સોમવારે બપોરે સેન્ટ્રલ આઈબી અધિકારીઓને કચ્છના લખપતમાં મહેમાન આને વાલે હૈ તેવો મેસેજ મળ્યો હતો. મેસેજ આતંકીઓનો કોડવર્ડ હોવાનું માનીને એજન્સીઓ સતર્ક થઈ ગઈ હતી.